Správa zo zahraničnej pracovnej cesty

1.  Účastníci ZPC:

Ing. Ľubomír Bilský, CVTI SR, Lamačská cesta 8/A, 811 04 Bratislava, vedúci kancelárie riaditeľa, AJ
Mgr. Anna Janušová, CVTI SR, Lamačská cesta 8/A, 811 04 Bratislava, projektová manažérka, AJ

2.  Zahraničná pracovná cesta:

Účasť na projektovom workshope v rámci projektu SmartNet Programu cezhraničnej spolupráce Slovenská republika – Rakúsko.

Miesto: TechnologieZentrum Eisenstadt, Marktstraße 3 7000 Eisenstadt, Rakúsko

3.  Rámcový program pobytu:

04.06.2013 odchod do Eisenstadtu z CVTI SR o 07.45 hod. 

04.06.2013 odchod z Eisenstadtu do Bratislavy o 15.00 hod.

PROGRAM

 09.00 am 	Welcome, presenting of the Agenda 	Anna Bohrn, IV 	
09.15 am 	AP7-project managment 
- Reporting 
- Budget 
- Communication: Website, Skype & Zcope 
- Request for project amendments 
	Felicia Kerschbaum, EUPRO 	
10.00 am 	AP1- Information and publicity 
- Status Quo 
- Information about contribution of the partners 
	Barbara Wilfinger, Wifi 	
10.15 am 	AP2-Spolunet 
- Status Quo 
- Information about contribution of the partners 
- Determination of the next step for each partner 
	Felicia Kerschbaum, EUPRO 
Barbara Wilfinger, Wifi 	
10.45 am 	Coffee break 	
11.00 am 	AP3-Innovation in material efficiency 
- Presentation of the existing Lab-ideas and the status quo 
- Presentation of the implementation of the additional work package deliverables (WIKI, Call for Ideas, SWOT-analysis,...) 
- Discussion about combination with other WPs 
- Brainstorming about possible cooperation of partners within the project partner network 
- Summary of the next steps 	Anna Bohrn, IV 	
11.45 am 	AP4-Investment in „besten Köpfe und besten Hände“ 
- Presentation of the program of the summer academy and next steps 
- Status of the study about dual education and pilot action 
	Stefan Gratzl, WKNÖ 
Barbara Wilfinger, Wifi 	
12.30 pm 	Lunch break 	
13.30 pm 	AP5-Coaching of company cooperations 
- Status quo of the WP and next steps 
- B2B event in Eisenstadt: Packaging 2.0 
	Lubomir Bilsky, CVTI SR 
Bernhard Heuberger, BIC Burgenland 	
14.30 pm 	AP6-Sustainable institutional cooperation structures 
- Update about call and next steps 
	Barbara Wilfinger, Wifi 	
14.45 pm 	Résumé 
- Allocation of tasks 
- Request for project amendments 
- Budget 
- Date for the next partner meeting 
	Anna Bohrn, IV 	
15.00 pm 	End of the workshop 	

4.  Stručný priebeh rokovaní, resp. študijného pobytu:

Cieľom zahraničnej pracovnej cesty bola účasť na pracovnom stretnutí / workshope partnerov projektu SmartNet, financovaného z programu Cezhraničnej spolupráce Slovenská republika - Rakúsko. 
Predmetom rokovania bol aktuálny stav riešenia projektu po finančnej a odbornej stránke. Špeciálna  pozornosť bola venovaná najmä nasledujúcim oblastiam:
-	Finančný reporting, potrebné zmeny v rozpočtoch partnerov, realokácia rozpočtu medzi partnermi;
-	presun aktivít rozpočtu medzi slovenskými partnermi (z ABC do CVTI SR);
-	projektová web stránka www.twinstars.eu jej napĺňanie a propagácia; 
-	intranetová komunikačná platforma pre projektových partnerov;
-	prezentácia dosiahnutých výstupov a plánovaných úloh v rámci jednotlivých pracovných balíkov;
-	technické zameranie tzv. Smart Labs, uvažované oblasti: RTM technológie, Al/Mg peny, spájacie technológie, baliace technológie potravín;
-	prevzatie a aktualizácia existujúcich databáz projektov Innovmat, High-tech centrum,  Centrope-tt do projektu SmartNet;
-	duálne vzdelávanie – letná akadémia a súbor odporúčaní v oblasti systému duálneho odborného vzdelávania pre Slovensko na základe najlepších príkladov z Rakúska, Nemecka a Švajčiarska;
-	vytvorenie expertného tímu koučov pre medzinárodnú spoluprácu, materiálový scouting a rozvoj stratégií v oblasti otvorených inovácií;
-	workshop a „matchmaking event“ organizovaný BIC Burgenland koncom roka 2013, resp. začiatkom roka 2014 zameraný na inovatívne baliace technológie;
-	plánovanie ďalších krokov a rozdelenie úloh medzi jednotlivých partnerov projektu;
-	najbližšie stretnutie partnerov projektu bolo naplánované na september 2013.

5.  Odporúčané závery:

Zabezpečenie dôslednej implementácie jednotlivých pracovných balíkov v súlade s plánovanými činnosťami v rámci podanej projektovej žiadosti. Proaktívna koordinácia pracovného balíka WP5 na úrovni celého projektu. Udržiavanie kontinuálnej komunikácie s ostatnými projektovými partnermi. Podpora zriaďovaných Smart Labs, akadémie a partnerského podujatia/workshopu organizovaného BIC Burgenland. Spolupráca s rakúskymi partnermi na príprave súboru odporúčaní pre SR v oblasti duálneho odborného vzdelávania na základe skúseností v Rakúsku, Nemecku a Švajčiarsku. Aktívna propagácia projektu a diseminácia výsledkov projektu.

6.   Prehľad prinesenej dokumentácie a miesto jej uloženia

Dokumenty a poznámky zo stretnutia sú k dispozícii u účastníkov ZPC.

7. Osobitne vyhodnotený očakávaný prínos ZPC

Účasť na projektových stretnutiach riešiteľského kolektívu projektu je nevyhnutná pre zabezpečenie riadnej implementáciu projektu v súlade s plánovanými aktivitami a výstupmi. Dohodnuté boli postupy internej komunikácie, publicity, napĺňania stanovených indikátorov, vyriešenie odborných otázok týkajúcich sa inovačnej platformy a vytváranej databázy.

8.    Spôsob zverejnenia výsledkov ZPC, prenos získaných informácií

Správa zo ZPC bude zverejnená na web stránke MŠVVaŠ SR a na intranete CVTI SR. Informácie z podujatia budú tlmočené ďalším zamestnancom CVTI SR zapojeným do implementácie projektu SmartNet.

Súhlasím so zverejnením správy na internete: áno

Dátum: 13. 06. 2013

Správu vypracoval: Ing. Ľubomír Bilský			.................................................

Schválil: prof. RNDr. Ján Turňa, CSc.		 	.................................................